polyglot-tagger/wikipedia-language-snippets-filtered huggingface dataset:
ལོ་ངོ་གཉིས་གོང་གི་དཔྱིད་དུས་སུ། མི་དང་འཕྲུལ་ཆས་དབར་ལ་མིག་མངས་འགྲན་རྩོད་བྱུང་བ་དེས་མི་བཟོས་རིག་ནུས་ལ་གོ་བ་གསར་པ་ཞིག་ལེན་ཐུབ། དེང་གི་སྐབས་སུ། མི་བཟོས་རིག་ནུས་ཀྱི་ལག་རྩལ་འཕེལ་རྒྱས་ཆེན་པོ་འགྲོ་བའི་གོ་སྐབས་དང་བསྟུན་ནས། ལས་མི་མེད་པའི་སྒོ་རྩིས་ཚོང་ཁང་དང་རིག་ནུས་ཁྱིམ་ཆས་དེ་བཞིན་སྐད་གདངས་དབྱེ་འབྱེད་སོགས་ཀྱི་བེད་སྤྱོད་ལས་ང་ཚོའི་འཚོ་བ་ལ་གྱུར་ལྡོག་ཆེན་པོ་འགྲོ་གི་ཡོད་པ་མ་ཟད། རིག་ནུས་སྨན་བཅོས་དང་རིག་ནུས་སློབ་འཁྲིད་སོགས་རིག་ནུས་ཅན་གྱི་ཞབས་ཞུ་མང་དག་ཅིག་ཡོད།
མི་རྣམས་ཀྱིས་སེམས་ཁེལ་འདི་འདྲ་བྱེད་པར་རྒྱུ་མཚན་ཡོད། ཚན་རྩལ་གྱིས་འཕྲུལ་ཆས་རིག་ནུས་ཅན་ཆུ་ཚད་ཇེ་མཐོར་འགྲོ་བར་སྐུལ་མ་གཏོང་བ་ཡིན་མོད། འོན་ཀྱང་ཉེན་ཁའི་མཐའ་གང་དུ་ཡོད་མི་རྣམས་ཀྱི་མི་ཤེས། ཉུང་མཐར་ཡང་མིག་སྔའི་ཤེས་རྟོགས་ཀྱི་ཆུ་ཚད་ནས་འགྱིར་མཚམས་ཀྱོ་གནད་འདི་ད་དུང་ཁོང་དུ་ཆུད་པར་དཀའ། མ་ཟད་དེ་བས་གལ་འགངས་ཆེ་བ་ཞིག་ནི། ང་ཚོས་འདས་སོང་ལ་འཛིན་པའི་མཐོང་རྒྱར་བརྟེན་ནས། དེ་ལས་འདའ་བར་འགྱུར་བའི་བྱ་དངོས་ལ་གོ་བ་ལེན
ཨན་ཧུའེ་ཞིང་ཆེན་ཧའེ་ཧྥེ་གྲོང་ཁྱེར་ལུའུ་ཡང་ཁུལ་གྱི་ཧྲོང་སྒང་སྡེ་ཁུལ་འཕྲོད་བསྟེན་ཞབས་ཞུའི་ལྟེ་གནས་སུ། སྨན་པས་སྡེ་ཁུལ་གྱི་གྲོང་མི་ལ་ནད་དཔྱད་བྱེད་བཞིན་ཡོད། མི་བཟོས་རིག་ནུས་ཀྱི་སྨན་གཡོག་དེས་སྨན་པ་དང་ནད་པའི་བཀའ་མོལ་ལ་གཞིགས་ནས་གློག་རྡུལ་ནད་དེབ་དང་ནད་དཔྱད་འདོན་གྱི་ཡོད། སྨན་པ་དེས་ཀྱང་རིག་བཟོས་རིག་ནུས་སྨན་གཡོག་གི་ནད་དཔྱད་ལ་གཟིགས་ནས་ནད་གཞི་གཏན་འཁེལ་གནང་གི་ཡོད།
འཕྲུལ་ཆས་ཀྱིས་མི་ལྟར་བསམ་གཞིག་བྱེད་པ་ནི་མི་རྣམས་ཀྱི་ཡུན་རིང་ཚུན་གྱི་ཕུགས་འདུན་རེད། དེ་དང་འབྲེལ་ཡོད་འགྲན་སློང་གི་རང་བཞིན་གྱིས་ཕྱུག་པའི་ཚན་རིག་ཅིག་ལ་མི་རྣམས་ཀྱི་རྒྱུན་དུ“མི་བཟོས་རིག་ནུས”ཞེས་བོས། ཚན་རྩལ་གྱི་འཕེལ་རྒྱས་དང་བསྟུན་ནས། འཕྲུལ་ཆས་ལའང་འདུ་ཤེས་དང་བློ་སྣ་ལྟ་བུའི་དམིགས་བསལ་ངོ་བོ་ལྡན་པར་བྱེད་པ་ནི་འཆར་ཡན་མིན།།
དགེ་རྒན་ལྟེ་བར་འཛིན་པའི་སློབ་འཁྲིད་བྱ་ཐབས་ནས་སློབ་མ་ལྟེ་བར་འཛིན་པའི་སློབ་འཁྲིད་བྱ་ཐབས་ལ་དངོས་སུ་བསྒྱུར་ནས། མ་འོངས་པར་སློབ་ཚན་སྐོར་འཁྲིད་དང་སྐུལ་ཡོད་སློབ་གསོ། སློབ་ཚན་ཐུང་ངུ་། དེ་བཞིན་གློག་རྡུལ་དཔེ་ཁུག་དང་རིག་རྩལ་སློབ་ཁང་བཅས་སློབ་གསོའི་ཆ་འཕྲིན་ཅན་གྱི་སློབ་སྦྱོང་བྱེད་ཐབས་རྣམས་སློབ་རྭའི་ནང་དུ་འཇུག་དགོས།
རུས་སྒྲོམ་ཕྱིར་མངོན་མ་ལག་ཨེ་ལེགས ལ་མི་བཟོས་རིག་ནུས་སྤྱད་ཡོད། འཁར་བ་ཆ་ཚང་གཅིག་བརྒྱུད་སྤྱོད་མཁན་གྱི་ལག་པའི་སྟངས་སྟབས་རྟོགས་ནས། ཞ་བོའི་འགྲོ་འོང་དང་དྲག་སྐྱེད་ལ་རོགས་རམ་བྱེད་ཀྱི་ཡོད་པས། སྐུབ་སྟེགས་འཁོར་ཅན་གྱི་འཆིང་རྒྱ་ལས་ཐར་གྱི་ཡོད།།
རིག་ནུས་ཅན་གྱི་སྨན་གཡོག་ཅེས་པའི་འཕྲུལ་ཆས་མི་སྣ་དེས། —— ཚད་གཞིའི་སྐར་ཚད་ལས་སྐར་ཆ་༩༦གིས་འགལ་བའི་ཕུལ་བྱུང་སྦྱང་འབྲས་དེས་སྨན་པའི་ཡིག་རྒྱུགས་ལས་རྣམ་པར་རྒྱལ།
༡ ༽འཕྲུལ་མིས་མིའི་རིགས་གནོད་འཚེ་གཏོང་བའམ་ཡང་ན་མིའི་རིགས་ལ་གནོད་འཚེ་ཕོག་སྐབས་ལྟས་ནས་བསྡད་མི་ཆོག།
རིག་ནུས་ཅན་གྱི་སློབ་ཚན་དེས་དགའ་སྣང་སྐུལ་སྤེལ་ཐུབ་པ་མ་ཟད་མཉམ་འབྲེལ་བྱེད་ཐུབ།
མོ་བཟའ་རྒྱལ་མོ་ཞེས་པའི་ཐ་སྙད་འདི་བོད་ཀྱི་ལོ་རྒྱུས་ཡོངས་གྲགས་རྣམས་སུ་ཧ་ཅང་མཐོང་རྒྱུ་དཀོན་པོ་ཞིག་རེད།འོན་ཏེ་རྒྱའི་ཐང་ཡིག་གསར་རྙིང་དང་ཐང་སི་བླ་མའི་རྟོགས་བརྗོད་སོགས་ལས་ཤར་ཕྱོགས་ཀྱི་བུད་མེད་རྒྱལ་ཁབ༼༽ཅེས་པའི་ལོ་རྒྱུས་ཅུང་ཙམ་བཀོད་ཡོད་ཀྱང་དེ་ལའང་ས་གནས་ཀྱི་ངོས་འཛིན་སྟངས་ཐད་རྒྱ་བོད་ཀྱི་མཁས་དབང་ཚོས་ལྟ་ཚུལ་མི་འདྲ་བ་མང་དག་བཏོན་འདུག
འོན་ཏེ་རྒྱལ་རོང་ཕྱོགས་ཀྱི་རོང་བྲག་དང་ཆུ་ཆེན།བཙན་ལྷ་སོགས་ཀྱི་དམངས་ཁྲོད་དུ་མོ་བཟའ་རྒྱལ་མོའི་སྐོར་གྱི་གཏམ་རྒྱུད་དང་བཤད་སྲོལ་ནི་བྱ་གྲགས་གྲགས་དང་བྱེའུ་སྙན་སྙན་དུ་ད་དུང་ཡང་གནས་ཡོད།གལ་ཏེ་མོ་བཟའ་རྒྱལ་མོ་ཞེས་པའི་དུས་རབས་ཤིག་བྱུང་མྱོང་མེད་ན་རྒན་པོ་ཚོའི་ངག་ལས་དེ་འདྲའི་ཁྱབ་ཆེ་བའི་བཤད་སྲོལ་དང་གཏམ་རྒྱུད་མང་པོ་ཞིག་ད་བར་གནས་ཐུབ་པའང་ཡ་མཚན་པ་ཞིག་མ་རེད་དམ།
རྒྱལ་རོང་གི་མོ་བཟའ་རྒྱལ་མོ་དང་དེའི་མཁར་ཤུལ་སྐོར་བཤད་སྐབས་མི་མང་ཆེ་བས་དེའི་བཤད་སྟངས་ལ་ཐེ་ཚོམ་དང་དོགས་གཞི་མང་པོ་ཞིག་འདོན་སྲིད།དོན་ཡང་དག་རྒྱལ་རོང་ཡུལ་དུ་མོ་བཟའ་རྒྱལ་མོ་ཞེས་པའི་རྒྱལ་རབས་ཤིག་བྱུང་མོང་ངམ།ད་ལྟ་དེ་ཆགས་སའི་སྐོར་གྱི་ལོ་རྒྱུས་དང་བཤད་སྲོལ་གང་ཞིག་ཡོད་དམ།
གྲུབ་དབང་པདྨ་ནོར་བུ་སྐུ་ཕྲེང་གསུམ་པ་དང་། དཔལ་ཡུལ་རྣམ་རྒྱལ་བྱང་ཆུབ་ཆོས་གླིང་གི་གདན་རབས་བཅུ་གཅིག་པ་ཡིན། དམ་པ་འདིས་སྤྱི་ལོ་ ༡༩༩༣ ལོར་རྒྱ་གར་ལྷོ་ཕྱོགས་ཀར་ན་ཊ་ཀ་མངའ་སྡེའི་མཻ་སུ་རུ་རྫོང་ཁོངས་ཀྱི་སྦེལ་ཀོབ་གཞིས་ཆགས་སུ་སྔ་འགྱུར་རྙིང་མའི་བཤད་སྒྲུབ་ཀྱི་བསྟི་གནས་ཐེག་མཆོག་རྣམ་གྲོལ་བཤད་སྒྲུབ་དར་རྒྱས་གླིང་ཕྱག་བཏབ། སྤྱི་ལོ་ ༢༠༠༩ ལོར་སྐུ་གཤེགས། རྒྱས་པར། ཐུབ་བསྟན་བཤད་སྒྲུབ་ཆོས་ཀྱི་སྒྲ་དབྱངས་ལ་གཟིགས།
གྲུབ་དབང་པདྨ་ནོར་བུ་སྐུ་ཕྲེང་གཉིས་པ་དང་། དཔལ་ཡུལ་རྣམ་རྒྱལ་བྱང་ཆུབ་ཆོས་གླིང་གི་གདན་རབས་དགུ་པ་ཡིན། མཚན་གཞན་ཐུབ་བསྟན་ཆོས་ཀྱི་གླང་པོ་ཞེས་ཀྱང་གྲགས། སྤྱི་ལོ་ ༡༨༨༧ ལོར་མདོ་ཁམས་ཟལ་མོ་སྒང་གི་ཆར་གཏོགས་པའི་པེ་ཡག་དམར་ལྷ་ཚང་གི་སར་བོད་རབ་བྱུང་བཅོ་ལྔ་པའི་མེ་ཕག་ལོར་སྐུ་འཁྲུངས། སྤྱི་ལོ་ ༡༩༣༣ རབ་བྱུང་བཅུ་དྲུག་པའི་ཆུ་ཕོ་སྤྲེལ་ལོའི་ནག་པ་ཟླ་བའི་ཚེས་གསུམ་ལ་སྐུ་གཤེགས། རྒྱས་པར་རིག་འཛིན་དཔལ་ཆེན་འདུས་པ་ལ་གཟིགས།
གྲུབ་དབང་པདྨ་ནོར་བུ་ནི། ཤར་རྒྱལ་བ་དཔལ་ཡུལ་བའི་ཆོས་བརྒྱུད་དང་འབྲེལ་བའི་པཎ་ཆེན་དྲི་མེད་བཤེས་གཉེན་གྱི་རྣམ་རོལ་གྲུབ་དབང་པདྨ་ནོར་བུ་སྐུ་ཕྲེང་རིམ་བྱོན་གྱི་མཚན་གནས་ཡིན། སྐུ་ཕྲེང་དང་པོ་གྲུབ་དབང་པདྨ་ནོར་བུ་དང་། སྐུ་ཕྲེང་གཉིས་པ་རིག་འཛིན་དཔལ་ཆེན་འདུས་པ་དང་། སྐུ་ཕྲེང་གསུམ་པ་གྲུབ་དབང་པདྨ་ནོར་བུ་ཐུབ་བསྟན་བཤད་སྒྲུབ་ཆོས་ཀྱི་སྒྲ་དབྱངས་དང་། སྐུ་ཕྲེང་བཞི་པ་བདེ་ཆེན་མི་འགྱུར་གར་དབང་ཟིལ་གནོན་རྡོ་རྗེ་བཅས་ཡིན།
མཐར་དགུང་གྲངས་དོན་དགུ་པ་སྤྱི་ལོ་ ༡༧༥༧ ལོར་སྐུ་གཤེགས། སྐུ་གདུང་ཉིད་ཀྱི་གཟིམས་ཁང་སྦུག་ཏུ་སྐུ་དམར་གདུང་དང་བཅས་ཏེ་ཤིང་གི་མཆོད་སྡོང་ཆེན་མོར་བཞུགས་སུ་གསོལ།
དབྱངས་ཅན་གྲྭ་ཚང་ནི་ ལྷ་ཁང་བདུན་དང་ནང་བསྟན་སློབ་གྲྭ། གྲྭ་ཤག་ནང་བསྟན་སྒྱུ་རྩལ་གྱི་དངོས་མང་བཤམས་སྟོན་ཁང་།
གྲྭ་ཚང་གི་བཀོད་པ་ཧྲིལ་བོས་སྤྱི་ཆིང་གསུམ་བཟུང་ཡོད་པ་དང་འདིའི་ནང་དུ་ཨུ་རུ་སུའི་ནང་པའི་བསྟན་པ་སྤེལ་མཁན་གཙོ་བོ་མཁན་པོ་བཀྲ་ཤིས་རྡོ་རྗེ་མཆོག་གི་གཟིམ་ཁང་གི་བཀོད་པའང་འདུས་ཡོད།
ཐང་སྟོང་ནས་གྲྭ་ཚང་གི་ཁང་ཀླད་དང་ཁ་དོག་སྣ་ལྔའི་མཆོད་རྟེན་སོགས་ལ་བལྟས་ན་གྲྭ་ཚང་གི་བཀོད་པ་མཛེས་སྡུག་ཡིད་དུ་འོངས་པ་ཞིག་རེད།
ཚོན་མདངས་སྣ་ཚོགས་ལྡན་པའི་གྲྭ་ཚང་གི་བཀོད་པ་དུང་ལྟར་དཀར་བའི་ཁ་བས་གཡོགས་པའི་རི་རྒྱུད་ཀྱི་འཁྲིས་ལ་འབྱར་འདུག
དགོན་པའི་བརྗིད་ཆགས་ཤིང་ཉམས་དགའ་བའི་བཀོད་པ་ལས་གཞན་མཁན་པོ་བཀྲ་ཤིས་རྡོ་རྗེ་མཆོག་གི་སྐུ་གདུང་ཡང་གནས་འདི་རུ་ཡོད།
མཁན་པོ་བཀྲ་ཤིས་རྡོ་རྗེ་མཆོག་ནི་༡༨༥༢ལོར་སྐུ་འཁྲུངས་ཤིང་། དགུང་ལོ་༡༦ནས་བཟུང་པུའུ་ལི་ཡ་ཐེའི་ནང་བསྟན་སློབ་གླིང་ཞིག་ནས་གསོ་རིག་དང་མཚན་ཉིད་རིག་པའི་སྐོར་ལ་སློབ་གཉེར་གནང་།
ཁོང་གི་སློབ་གཉེར་བྱས་པའི་ནང་བསྟན་རིག་པའི་ཤེས་བྱ་དང་འགྱུར་བ་མེད་པའི་དད་མོས་སོགས་ཀྱིས་ཁོས་ཧུར་བརྩོན་གྱིས་ནང་པའི་བསྟན་པ་ལ་ཞིབ་འཇུག་བྱེད་པར་སྐུལ་འདེད་བྱས་ཡོད་པར་མ་ཟད།
ཁོ་རང་ཨུ་རུ་སུའི་ནང་པའི་བསྟན་པ་སྤེལ་མཁན་གཙོ་བོར་གྱུར། མཁན་པོ་བཀྲ་ཤིས་རྡོ་རྗེ་མཆོག་ཨུ་རུ་སུའི་མིའི་རྒྱུན་དུ་ནང་པའི་བསྟན་པ་སླར་གསོ་བྱེད་མཁན་ལ་བརྩི་བཞིན་ཡོད།
ཁོང་གིས་ཐོག་མར་ཧྲེང་པི་ཏེ་པའོ་རུ་ནང་པའི་བསྟན་པའི་དགོན་པ་བཞེངས། འཛམ་གླིང་འཁྲུག་ཆེན་ཐེངས་དང་པོའི་སྐབས་སུ། མཁན་པོ་མཆོག་གིས་མིང་ལ་པུའུ་ལི་ཡ་ཐེ་སྤུན་ཟླ་ཟེར་བའི་ཚོགས་པ་ཞིག་བཙུགས་ལ།
ཚོགས་པ་འདིས་བྱ་བ་གཙོ་བོ་ནི་དམག་མིའི་ཟ་མ་དང་སྨན་བཅོས། ཡོང་འབབ་དང་གྱོན་པ་སོགས་ཇེ་ལེགས་སུ་བཏང་བ་བརྒྱུད་ནས་ དམག་དཔུང་གི་སྒྲིག་སྦྱོར་སོགས་ཇེ་རྒྱས་ཇེ་ལེགས་སུ་གཏོང་བ་ཞིག་ཡིན།
དུས་སྐབས་འདིའི་རིང་ལ་མཁན་པོ་བཀྲ་ཤིས་རྡོ་རྗེ་མཆོག་གིས་རྨས་མར་སྲོག་སྐྱོབ་སྨན་བཅོས་དང་། སྨན་ཁང་བཙུགས་པའི་རྐྱེན་གྱིས་ཁོང་ལ་ཧྲེང་ཨན་ན་བྱ་དགའ་ཐོབ།
༢༠༠༤ལོར་རྒྱལ་ཕྲན་མཉམ་འབྲེལ་ལྟེ་གནས་ཀྱི་ཁྲིམས་དཔྱད་སྨན་པས་སྐུ་གདུང་གི་དབུ་སྐྲ་དང་སེན་མོ། སྐྱི་པགས་སོགས་ལ་དབྱེ་ཞིབ་བྱས་པ་བརྒྱུད།
མཁན་པོ་བཀྲ་ཤིས་རྡོ་རྗེ་མཆོག་གི་སྐུ་གདུང་གི་གྲུབ་ཆ་དང་ཁོ་རང་དགོངས་པ་རྫོགས་པའི་དུས་ཚོད་༣༦རིང་གི་བེམ་པོའི་གྲུབ་ཆ་ཧ་ཅང་འདྲ་བའི་སྡོམ་ཚིག་ཐོབ།
མཐོང་དཀོན་པའི་སྣང་ཚུལ་འདིའི་རིགས་ཀྱི་ཁྲོད་དུ་ནང་པའི་བསྟན་པའི་དད་མོས་ཀྱི་རྗེས་ཤུལ་བཞག་ཡོད་པའི་རྐྱེན་གྱིས་གྲྭ་པ་མང་པོ་དང་ནང་པའི་བསྟན་པའི་རྗེས་འཇུག་པ་རྣམས་ཀྱི་བསམ་པའི་དད་མོས་སྔར་ལས་གཏན་འཇགས་སུ་གྱུར།
དབྱངས་ཅན་གྲྭ་ཚང་གི་ནང་པའི་བསྟན་པའི་རྗེས་འཇུག་པ་རྣམས་ཀྱིས་མཁན་པོ་བཀྲ་ཤིས་རྡོ་རྗེ་མཆོག་གི་སྐུ་གདུང་ལ་མཆོད་མཇལ་བྱེད་དུས་མིའི་སེམས་ཁམས་གསོ་བར་བྱེད་པའི་ནུས་པ་ངེས་ཅན་ཞིག་ཡོད་པར་ཡིད་ཆེས་བྱེད་བཞིན་ཡོད།
ལོ་གཅིག་གི་ནང་དུ་གནས་མཇལ་པ་རྣམས་ལ་ཉིན་བདུན་གྱི་ནང་དུ་མཁན་པོ་བཀྲ་ཤིས་རྡོ་རྗེ་མཆོག་གི་སྐུ་གདུང་ལ་མཇལ་བའི་གོ་སྐབས་ཡོད་ལ། འོན་ཀྱང་འདིས་གནས་མཇལ་བ་རྣམས་ཀྱི་རྣམ་དག་གི་དད་པའི་སེམས་བསྐྱེད་ཐུབ་ཀྱིན་མེད་པ་དང་།
རྒྱུ་མཚན་དབྱངས་ཅན་གྲྭ་ཚང་ནི་བརྗིད་ཆགས་ཤིང་ཉམས་དགའ་བའི་ཡུལ་ལྗོངས་ཤིག་ཡིན།
མཁན་པོ་བཀྲ་ཤིས་རྡོ་རྗེ་མཆོག་དགོངས་པ་རྫོགས་ནས་ལོ་ངོ་༧༥འགོར་རྗེས་ཀྱི་༢༠༠༢ལོར་མི་རྣམས་ཀྱིས་སྔར་བཞིན་དབྱངས་ཅན་གྲྭ་ཚང་ནས་ནས་མཁན་པོའི་སྐུ་གདུང་ལ་མཆོད་མཇལ་བྱེད་ཐུབ་ལ།
མཁན་པོ་མཆོག་གི་སྐུ་གདུང་ལ་རུལ་འགོག་བྱེད་ཐབས་བེད་སྤྱོད་བྱས་རྗེས་སྐུ་གདུང་ཆ་ཚང་བའི་ངང་ནས་ཉར་ཚགས་བྱེད་ཐུབ་སོང་བ་དང་།
ཚན་རིག་པ་དག་གིས་ཀྱང་འདི་ལ་བསམ་བློ་གཏོང་དཀའ་བའི་གནས་སུ་ལྷུང་ནས་བརྡར་ཤ་གཅོད་མ་ཐུབ་པའི་རྐྱེན་གྱིས་གནས་མཇལ་པ་ཁྲི་སྟོང་མང་པོའང་མཆོད་མཇལ་དུ་ཡོང་བཞིན་འདུག
མཁན་པོ་མཆོག་གི་ཞལ་ལུང་ལྟར་ཁོའི་སྐུ་གདུང་ཤིང་སྒམ་ནང་དུ་བཞག་ནས་ཉར་ཚགས་དང་དུར་འཇུག་བྱས།
ཁོས་ད་དུང་གྲྭ་པ་རྣམས་ལ་ལོ་འགའི་རྗེས་ནས་ཡང་བསྐྱར་ཕྱིར་ལེན་དགོས་པའི་རེ་བ་བཏོན། མཁན་པོ་བཀྲ་ཤིས་རྡོ་རྗེ་མཆོག་གི་སྐུ་གདུང་༡༩༥༥ལོ་དང་༡༩༧༣ལོར་འཛམ་གླིང་དུ་ཡང་བསྐྱར་མངོན།
ཁོང་གི་སྐུ་གདུང་ཐེངས་གཉིས་ལ་མཐོང་ཡང་སྔར་བཞིན་ཏིང་ངེ་འཛིན་དུ་བཞུགས་ནས་མི་ཚང་མ་ཧ་ལས་སུ་བཅུག
མཁན་པོ་མཆོག་དགུང་ལོ་༧༥སྟེང་དགོངས་པ་རྫོགས།ཁོས་དད་ལྡན་མང་ཚོགས་ལ་ཁོ་རང་མི་འགྱངས་བར་དགོངས་པ་རྫོགས་པའི་གནས་ཚུལ་བཤད་པ་དང་།
ཁོས་གྲྭ་པ་གཞན་དག་ཀྱང་གདན་འདྲེན་ཞུས་ནས་ཁོ་དང་མཉམ་དུ་དཀྱིལ་ཀྲུང་དུ་བཞུགས་སུ་བཅུག མཐར་ཁོ་རང་ཁྲི་ཐོག་ཏུ་བཞུགས་ཏེ་ཏིང་ངེ་འཛིན་དུ་བཞུགས་ནས་དགོངས་པ་རྫོགས།
མི་མ་ཡིན་པའི་རིགས་ཤིག ༢ ངན་པ་གཡོ་སྒྱུ་ཆེ་བ་དང་ལྐོག་ནས་གནོད་པ་བྱེད་པ་སོགས་ཀྱི་དཔེ་སྟེ། ཉིན་དཀར་ལྷ་དང་མཚན་མོ་འདྲེ་ལྟ་བུ། ༣ སྐབས་ཐོབ་ཀྱིས་མི་གྲུང་བོའམ་སྤྱང་བོ་ལ་འཇུག་པའང་ཡོད།
དག་ཡིག་གསར་བསྒྲིགས་ལས། ①མི་མ་ཡིན་པའི་རིགས་ཤིག ②ངན་པ་གཡོ་སྒྱུ་ཆེ་བ་དང་ལྐོག་ནས་གནོད་པ་བྱེད་པ་སོགས་ཀྱི་དཔེ་སྟེ། ཉིན་དཀར་ལྷ་དང་མཚན་མོ་འདྲེ་ལྟ་བུ། ③སྐབས་ཐོབ་ཀྱིས་མི་གྲུང་བོའམ་སྤྱང་བོ་ལ་འཇུག་པའང་ཡོད།
བོད་ཡིག་ཚིག་གཏེར་རྒྱ་མཚོ་ལས། མི་མ་ཡིན་གྱི་བྱེ་བྲག་ཅིག འདྲེ་བཙན། འདྲེ་ཕོ། འདྲེ་མོ། རྒྱུ་ལྷ་འདྲ་བ་ལ་བདག་པོ་འདྲེ་འདྲ་བ།
བོད་ཟླ་བཅུ་པའི་ཚེས་ཉི་ཤུ་ལྔ་ཉིན་ནི་ཙོང་ཁ་པ་ཆེན་པོའི་དགོངས་རྫོགས་ཀྱི་དུས་མཆོད་ཉིན་མོ་ཞིག་ཡིན། དེའང་ས་ཕག༡༤༡༩ལོའི་སྟོན་དུས་ཙོང་ཁ་པ་ཆེན་པོས་སྟོད་ལུང་དང༌། འབྲས་སྤུངས། ལྷ་ས། སེ་ར་སོགས་སུ་ཕེབས་ནས་ཆོས་མང་དུ་གསུངས་ཤིང༌། དེ་རྗེས་སླར་དགའ་ལྡན་དུ་ཕྱིར་ཕེབས་ཀྱིས་ཐུབ་དབང་ཚུལ་ཁྲིམས་མའི་སྐུ་མདུན་དུ་མཆོད་འབུལ་དང་བསྔོ་བ་སྨོན་ལམ་རྒྱ་ཆེར་མཛད། སྐུ་བེར་དང་དབུ་ཞྭ་སྲས་ཀྱི་ཐུ་བོ་དར་མ་རིན་ཆེན་ལ་གནང་སྟེ་རྒྱལ་ཚབ་ཏུ་བསྐོ་གཞག་མཛད་ནས་ཟླ་བཅུ་པའི་ཚེས་ཉེར་ལྔར་གཟིམ་ཁང་འོད་གསལ་སྦུག་ཏུ་སྐུ་གཤེགས།
རྗེ་ཙོང་ཁ་པ་ཆེན་པོ་བློ་བཟང་གྲགས་པ་ནི་བོད་རབ་བྱུང་དྲུག་པའི་མེ་བྱ་སྟེ་སྤྱི་ལོ༡༣༥༨ལོར་མདོ་སྨད་ཙོང་ཁའི་ཡུལ་དུ་ཡབ་ད་ར་ཁ་ཆེ་ཀླུ་འབུམ་དགེ་དང་། ཡུམ་ཤིང་བཟའ་ཨ་ཆོས་གཉིས་ཀྱི་སྲས་སུ་སྐུ་བལྟམས་ཤིང་། རྗེ་བདག་ཉིད་ཆེན་པོ་འདི་པས་ཆོ་འཕྲུལ་སྨོན་ལམ་ཆེན་མོ་དང་། དགའ་ལྡན་སྒྲུབ་མཆོད་ཆེན་མོ། གཉལ་གྱི་ལུང་ར་ཆེན་མོ། རྫིང་ཕྱིའི་བྱམས་པ་ཞིག་གསོ་བྱས་པ་སོགས་ཀྱི་མཛད་འཕྲིན་བླ་ན་མེད་པ་བགྱིས།
དུད་འགྲོ་ལ་མཐོང་ཆོས་ལྟར་ཁྱིམ་དང་རི་སོགས་ལ་གནས་ཁ་འཐོར་བ་དང་། རྒྱ་མཚོ་ཆེན་པོའི་གཏིང་མཐའ་ན་འབྲུ་སྤུངས་པ་ལྟར་འདུས་པ་བྱིངས་ན་གནས་པར་གྲགས་པའི་རིགས་གཉིས་དང་། ཡང་རྟ་དང་རྐྱང་ལ་སོགས་པ་ཐང་གི་སྤྱོད་ཡུལ་ཅན་དང་། ཉ་དང་སྲམ་ལ་སོགས་པ་ཆུ་ཡི་སྤྱོད་ཡུལ་ཅན་དང་། བྱ་དང་སྦྲང་བུ་ལ་སོགས་མཁའི་སྤྱོད་ཡུལ་ཅན་གྱི་རིགས་གསུམ་ཡོད་པར་ཡང་མཛོད་རང་འགྲེལ་སོགས་སུ་གསུངས་སོ། །
འདི་ལ་གཞུང་འགའ་ཞིག་ཏུ་འཁོར་བའི་འཁོར་ལོ་དང་། ཡོངས་གྲགས་ལ་སྲིད་པ་འཁོར་ལོ་ཞེས་བརྗོད། དེ་ནི་ཇི་སྲིད་དུ་ལས་ཉོན་གྱི་དབང་དུ་སོང་བ་དེ་སྲིད་དུ་རང་དབང་མེད་པར་སྐྱེ་འཆི་བརྒྱུད་མར་འཁོར་བའམ། རྟག་བརྟན་མེད་པར་སྐྱེ་བའི་བར་དོ་སོགས་བཟང་ངན་སྣ་ཚོགས་སུ་འགྱུར་བའི་གནས་སྐབས་འདྲ་མིན་སྲིད་པའི་ཚུལ་མཚོན་བྱེད་འཁོར་ལོའི་རི་མོ་ཡིན་པས་མིང་དེ་དང་དེ་བཞིན་བརྗོད་པར་སེམས།
བཅུ་གཅིག་པ་སྐྱེ་བ་ནི། བར་སྲིད་ནས་སྐྱེ་སྲིད་དུ་ཉིང་མཚམས་སྦྱར་མ་ཐག་པའི་གནས་སྐབས་ལ་འཇོག་ཅིང་། འདིའི་གནས་སྐབས་སྐྱེ་བ་རྫོགས་པ་གྲུབ་ཟིན་པར། འདི་ནི་མའི་མངལ་དུ་འབྲང་པ་དེ་ཉིད་སྐྱེ་བ་སྟེ་ཕྲུ་གུ་ཕྱིར་བཙས་པ་དང་མཚུངས་སོ། །
བཅུ་གཉིས་པ་རྒ་ཤི་ནི། ཕུང་པོ་སྨིན་ཅིང་གཞན་དུ་འགྱུར་བ་རྒ་བ་དང་། ཕུང་བོའི་རིགས་མཐུན་དོར་བ་ལ་ཤི་ལ་ཞེས་བརྗོད། དེ་གཉིས་ལ་རྒ་ཤི་ཅི་རིགས་པའི་རྟེན་འབྲེལ་ཞེས་གཅིག་ཏུ་བགྲང་། འདི་ཉིད་མཚོན་བྱེད་ལ་མི་ཞིག་གི་རྒྱབ་ཏུ་མི་ཤི་བའི་རོ་འཁུར་བ་ཞིག་བྲིས་པ་དེ་ནི། ཟག་བཅས་ཉེར་ལེན་གྱི་ཕུང་བོའི་རྣམ་འགྱུར་གྱི་ཉེས་དམིགས་གསལ་བར་གོ་བྱེད་ཡིན་པར་སྣང་ངོ་། །
གཉིས་པ་འདུ་བྱེད་ཀྱི་ལས་ནི། ཐོག་མའི་མ་རིག་པས་ཀུན་ནས་བསླངས་པའི་སྲིད་པར་རང་དབང་མེད་པར་འཁོར་བྱེད་ལུས་ངག་ཡིད་གསུམ་ཅི་རིགས་པའི་སྒོ་ནས་བསགས་པའི་ལས་བཟང་ངན་རྣམས་ལ་བརྗོད། དེ་རྫ་མཁན་གྱིས་མཚོན་ཚུལ་ནི། དཔེར་ན་རྫ་མཁན་གྱིས་རྫ་སྣོད་ཆེ་ཆུང་བཟང་ངན་སྣ་ཚོགས་བཟོ་བ་ལྟར། གཉིས་པ་འདུ་བྱེད་ཀྱི་ལས་འདིས་ཀྱང་འཁོར་བའི་གནས་ལུགས་ལོངས་སྤྱོད་ཆེ་ཆུང་བཟང་ངན་ཐམས་ཅད་འགྲུབ་པར་བྱེད་པ་མཚོན་ནོ། །
གཟུགས་མེད་ཁམས་ལ་ནམ་མཁའ་མཐའ་ཡས་དང་། རྣམ་ཤེས་མཐའ་ཡས་དང་། ཅི་ཡང་མེད་དང་། སྲིད་རྩེ་བཅས་རིགས་བཞི་ཡོད་པ་དག་ལ་ནི་གནས་ངེས་བཟུང་མེད་ཅིང་། འདི་དག་ལ་བར་སྲིད་ཀྱང་མེད་པས་ཚེ་སྔ་མ་དེ་གང་དུ་ཤི་བ་དེར་གཟུགས་མེད་པའི་སྐྱེད་བ་དེ་དང་དེ་གྲུབ་སྟེ་དེ་དག་མ་ཤི་བར་ཕྱོགས་ངེས་མེད་དུ་གནས་སོ།།
སྦྲུལ་ནི་ཁོང་ཁྲོའམ་ཞེ་སྡང་ཤིན་ཏུ་ཆེ་ཞིང་། བལྟ་ན་མི་སྡུག་པ་འཇིགས་སུ་རུང་བ། གདུག་པའི་དུག་རླངས་བཏང་སྟེ་སེམས་ཅན་མང་པོའི་སྲོག་འཇོམས་པར་བྱེད་པ་སོགས་ཉེས་སྐྱོན་ཆེས་མང་བ་ལྟར། ཞེ་སྡང་ནི་སྡིག་པ་སྟོབས་ཤིན་ཏུ་ཆེ་ཞིང་། འཕྲལ་ཕུགས་ཀུན་ཏུ་མི་སྡུག་པའི་གཟུགས་སྐྱེད་པར་བྱེད་པ་དང་། སྦྱིན་པ་ལ་སོགས་པའི་དགེ་རྩ་ཐམས་ཅད་འཇོམས་པར་བྱེད་པ་སོགས་ཉེས་དམིགས་ཆེས་མང་པོ་ལྡན་པར་མཚོན།
ཕག་ནི་གཙང་བཙོག་གི་རིགས་ལ་རྨོངས་ཤིང་། རང་སྲོག་ལ་རྔམ་པའི་ཤན་པ་ཡང་བྱམས་བརྩེ་ཆེན་པོས་སྐྱོང་མཁན་དུ་འཁྲུལ་བའི་ཤིན་ཏུ་བླུན་པར་གྲགས་པ་ལྟར། གཏི་མུག་མ་རིག་པ་ཡང་ལས་འབྲས་དང་དེ་ཁོ་ན་ཉིད་ཀྱི་དོན་ལ་རྨོངས་ཤིང་། ཕན་བདེའི་སྲོག་རྩ་གཅོད་པའི་ཆགས་སྡང་གཉིས་ཀྱང་བདེ་སྐྱིད་སྒྲུབ་པའི་གྲོགས་སམ་ཟས་སུ་བསྟེན་པའི་ཤིན་ཏུ་བླུན་པ་ཞིག་ཡིན་པར་མཚོན།
ཡང་བྱ་སྦྲུལ་ཕག་གསུམ་གཅིག་མཇུག་གཅིག་གི་ཁར་ཆུད་པ་ཞིག་ཀྱང་བྲིས་སྲོལ་འདུག་པ། འདི་ལ་མཁས་པ་ཁ་ཅིག་གིས་འདིས་ཆགས་སྡང་རྨོངས་གསུམ་གཅིག་ལ་གཅིག་བརྟེན་ཏེ་ཕན་ཚུན་རྒྱུ་ཅན་དུ་ཡོད་པ་མཚོན་པར་བཤད་པ་དང་། ལ་ལས་ཆགས་སྡང་གཉིས་ཀྱང་རྩ་བ་གཏི་མུག་ལས་བྱུང་བ་མཚོན་ཕྱིར་བྱ་སྦྲུལ་གཉིས་ཕག་གི་ཁ་ནས་ཐོན་པ་འབྲི་དགོས་ཚུལ་བཤད་པ་རྣམས་ཀྱང་འདྲ་མོར་སྣང་ལ་ཁུངས་ཚད་ལྡན་ཡོད་ལས་ཆེ་བས་འཚོལ་དགོས།
བཅུ་བ་སྲིད་པ་ནི། སྔར་གྱི་གཉིས་པ་འདུ་བྱེད་ཀྱི་ལས་གང་གིས་རྣམ་ཤེས་ལ་ལས་བཟང་ངན་གྱི་ནུས་པ་གང་དང་གང་བཞག་པ་ལ། བརྒྱད་པ་སྲེད་པ་དང་དགུ་བ་ལེན་པ་གཉིས་ཀྱིས་ཡང་ཡང་གསོས་བཏབ་སྟེ་ཡང་སྲིད་ཕྱི་མ་སྐྱེ་བ་ལ་ནུས་པ་མཐུ་ཅན་དུ་གྱུར་པ་ཞིག་ལ་བརྗོད་དེ། འདི་ནི་ཡང་སྲིད་ཀྱི་རྒྱུ་དེ་ལ་འབྲས་བུ་ཡང་སྲིད་འབྱུང་བའི་ཆ་ནས་དེ་ལ་མིང་ངམ་ཐ་སྙད་དེ་ལྟར་བཏགས་པ་ཡིན་པར་གསུངས་ལ། འདི་ནི་མངལ་ན་གནས་པ་འབྲང་བའམ་ཕྲུ་གུ་སྐྱེ་བ་ལ་ཆེས་ཉེ་བའི་བུད་མེད་སྦྲུམ་མ་དང་འདྲའོ། །
འདུལ་བ་ལུང་རྣམ་འབྱེད་དུ་འཁོར་ལོ་ཆ་ལྔ་པ་དང་། དེར་འདོད་ཆགས་དང་ཞེ་སྡང་དང་གཏི་མུག་དང་། རྟེན་འབྲེལ་བཅུ་གཉིས་སོགས་བྲིས་དགོས་པར་གསུངས་པ་ཙམ་ལས་དེ་དག་མཚོན་བྱེད་ཀྱི་གཟུགས་བརྙན་ཇི་ལྟར་བྲི་དགོས་ཚུལ་མ་གསུངས་ལ། དེ་དག་བྲི་ཚུལ་ཞིབ་པ་ནི་བྱེ་བྲག་བཤད་མཚོན་ཆེན་པོ་ན་ཡོད་པར་མངོན་ཏེ། ཀུན་མཁྱེན་མཚོ་སྣ་བས། མདོ་རྩའི་རྣམ་བཤད་དུ། ཕུག་རོན་དང་སྦྲུལ་དང་ཕག་གི་རྣམ་པ་བྲི་བ་ནི་ལུང་ལས་དངོས་སུ་མ་གསུངས་ཀྱང་བྱེ་བྲག་བཤད་མཚོ་ལས་གསུངས་པ་སྟེ། དེ་ལྟར་ལུང་རྣམ་འབྱེད་ཀྱི་འགྲེལ་པ་ལས་བཤད་དོ། ། ཞེས་གསུངས་པ་ལས་གོའོ། །
གསུམ་པ་རྣམ་ཤེས་ནི། འཁོར་བར་སྐྱེད་བྱེད་ཀྱི་ལས་ཀྱི་ནུས་པ་འཛིན་པའི་ཟག་བཅས་ཡིད་ཀྱི་རྣམ་པར་ཤེས་པ་དེ་ཡིན་ལ། དེ་སྤྲེའུས་མཚོན་ཚུལ་ནི། དཔེར་ན་སྤྲེའུ་ནི་གནས་གཅིག་ཏུ་སྡོད་ཚུགས་མི་ཐུབ་ཅིང་བྱ་བྱེད་ཤིན་ཏུ་མང་བ་དང་། ལྗོན་ཤིང་ངམ་ནགས་ཚལ་ཕན་ཚུན་བརྒྱུད་ཅིང་མཆོང་རྒྱུག་བྱེད་པ་ལྟར། རྣམ་ཤེས་དེའང་དམིགས་པ་གཅིག་ལ་ལྷོད་བབས་ཏེ་གནས་མི་ཐུབ་པར་བྱ་བྱེད་འདྲ་མིན་ལ་གཡེང་ཞིང་། འཁོར་བའི་གནས་གཅིག་ནས་གཅིག་ཏུ་བརྒྱུད་དེ་འགྲོ་བ་སོགས་མཚོན་པར་སྣང་ངོ་། །
དེ་ཡང་མཚོ་ཊཱིཀ་ཏུ་ལུང་རྣམ་འབྱེད་ཀྱི་འགྲེལ་བ་ལས་བརྫུས་ཏེ་སྐྱེས་པའི་སེམས་ཅན་ཞེས་བྱ་བ་ནི་བར་མ་དོའི་སྲིད་པའི་སེམས་ཅན་ནོ། ། ཟོ་ཆུན་རྒྱུད་མོ་ཞེས་བྱས་བ་ན་ཆུ་བཅུ་བའི་འཕྲུལ་འཁོར་གྱི་ཟོ་ཆུན་རྒྱུད་མོའི་ཟོ་བ་ཞེས་བཤད་དོ། ། དེ་ཡང་ཟོ་བ་རྣམས་མཐོ་དམན་དུ་འཁོར་བ་དཔེ་དེ་བཞིན་དུ་འགྲོ་བ་ལྔ་པོ་སོ་སོའི་བར་མ་དོ་རྣམས་མཐོ་དམན་དུ་འཁོར་ཞིང་འཆི་འཕོ་བ་དང་སྐྱེ་བ་དག་ཀྱང་བྲི་བར་བྱ་སྟེ། ཞེས་གསུངས་པ་ལྟར་རོ། །
རྒྱལ་ཁབ་ཀྱིས་ཐབས་མང་མཉམ་སྤྱོད་དང་། གནད་སྨིན་ཇུས་བསྟར། ཚན་རིག་དང་མཐུན་པའི་དོ་དམ། སྤྱི་ཚོགས་མཉམ་བཅོས་བཅས་ཀྱི་རྩ་དོན་མཐའ་འཁྱོངས་བྱས་ཏེ། ལག་རྩལ་ཐད་དོན་ཐོག་ཏུ་འཁྱོལ་བ་དང་དཔལ་འབྱོར་ཐད་ལུགས་དང་མཐུན་པའི་བྱ་ཐབས་སྤྱད་དེ། བཟའ་བཅའ་འཕྲོ་བརླག་བཏང་རིགས་སྔོན་འགོག་དང་ཉུང་དུ་གཏོང་རྒྱུ་རེད། རྒྱལ་ཁབ་ཀྱིས་ཡ་རབས་དང་། སྐྱོན་བྲལ། ཐོན་ཁུངས་གྲོན་ཆུང་། ཁོར་ཡུག་སྲུང་སྐྱོང་བཅས་ཀྱི་འཛད་སྤྱོད་བྱེད་སྟངས་དར་སྤེལ་ག་ཏོང་རྒྱུ་དང་དེ་བཞིན་སྟབས་བདེ་འོས་འཚམ་དང་ལྗང་མདོག་ཐཱན་ཉུང་གི་འཚོ་བ་སྐྱེལ་སྟངས་དར་སྤེལ་གཏོང་རྒྱུ་རེད།
བཅའ་ཁྲིམས་དེ་བཏོན་དོན་ནི་བཟའ་བཅའ་འཕྲོ་བརླག་མི་འགྲོ་བར་བྱེད་པ་དང་། རྒྱལ་ཁབ་ཀྱི་འབྲུ་རིགས་བདེ་འཇགས་འགན་ལེན་བྱེད་པ། ཀྲུང་ཧྭ་མི་རིགས་ཀྱི་སྲོལ་རྒྱུན་བཟང་པོ་དར་སྤེལ་གཏོང་བ། སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་ལག་ལེན་བསྟར་བ། ཐོན་ཁུངས་གྲོན་ཆུང་དང་ཁོར་ཡུག་སྲུང་སྐྱོང་བྱེད་པ། དཔལ་འབྱོར་དང་སྤྱི་ཚོགས་རྒྱུན་མཐུད་འཕེལ་རྒྱས་ལ་སྐུལ་འདེད་གཏོང་བ་བཅས་ཀྱི་ཆེད་དུ་རེད།
༢༠༢༡ལོའི་ཟླ་༤ཚེས་༢༩ཉིན་རྒྱལ་ཡོངས་མི་དམངས་འཐུས་ཚོགས་སྐབས་བཅུ་གསུམ་པའི་རྒྱུན་ལས་ཨུ་ཡོན་ལྷན་ཁང་གི་ཚོགས་འདུ་ཐེངས་ཉེར་བརྒྱད་པའི་ཐོག《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་བཟའ་བཅའ་འཕྲོ་བརླག་བཏང་བར་ངོ་རྒོལ་གྱི་བཅའ་ཁྲིམས》 གྲོས་འཆམ་བྱུང་བ་དང་འབྲེལ་ཁྱབ་བསྒྲགས་ཀྱང་བྱས་པ་རེད།
ཆོས་རྗེ་རང་བྱུང་རྡོ་རྗེས་སོག་ཆུ་ལ་ལྕགས་ཟམ་འཛུགས་སྐབས་མཛད་པའི་འཛམ་གླིང་སྤྱི་བསངས་བཞུགས་སོ། །
རང་བྱུང་ཡེ་ཤེས་ཆེན་པོའི་འབྲས་བུ་རོལ་པའི་དཀྱིལ་འཁོར་དུ་བལྟ་བའི་ཡི་གེ་བཞུགས་སོ། །
ནམ་རྒྱུན་ང་རང་ཚོས་སྟོད་མངའ་རིས་སྐོར་གསུམ་ཞེས་གླེང་ཚེ། གངས་རིན་པོ་ཆེ་དང་མ་ཕམ་གཡུ་མཚོ། གུ་གེ་མཁར་ཤུལ་སོགས་སེམས་ནང་དྲན་ཡོང་གིན་ཡོད་མོད། ཏག་ཏག་སྟོད་མངའ་རིས་སྐོར་གསུམ་ལ་ཆ་རྒྱུས་ཡོད་མེད་དྲིས་ཚེ། དེའི་ས་བབས་ཆེ་ཆུང་དང་། ལོ་རྒྱུས་དོན་རྐྱེན། ད་ལྟའི་གནས་བབས་སོགས་ལ་ཞིབ་ཆ་མེད་པ་ཞིག་ཀྱང་ཡོང་གིན་ཡོད། ཅིའི་ཕྱིར་ཅེ་ན། སྟོད་མངའ་རིས་སྐོར་གསུམ་གྱི་ས་བབས་དེ་བོད་མདོ་དབུས་ཁམས་གསུམ་དང་རྒྱང་ཐག་རིང་བས་མི་ཚད། སྟོད་མངའ་རིས་སྐོར་གསུམ་གྱི་གནས་ཚུལ་དེ་ང་རང་ཚོའི་ཚིག་མཛོད་དང་ལོ་རྒྱུས་ཡིག་ཚང་ནང་ནའང་རྙོག་འདུག་པས་རེད།
དེས་ན་གུ་གེ་ཚེ་རིང་རྒྱལ་པོ་ལགས་ཀྱིས། མངའ་རིས་རྒྱལ་རྒྱུད་ནི་ལ་དྭགས་རྒྱལ་རྒྱུད། ཟངས་དཀར་རྒྱལ་རྒྱུད། སྤུ་རང་རྒྱལ་རྒྱུད་བཅས་གསུམ་འདྲེན་པ་དང་། སྤུ་རང་རྒྱལ་རྒྱུད་ལས་ཡ་རྩེ་རྒྱལ་རྒྱུད་དང་། གུ་གེའི་རྒྱལ་རྒྱུད་གཉིས་མཆེད་པ་བསྟན། ཡ་རྩེ་ནི་དེང་སང་བལ་པོའི་མངའ་ཁོངས་སུ་འཁེལ་བ་དང་། གུ་གེའི་རྒྱལ་ས་ནི་རྩ་རང་མཁར་དུ་ཡོད་པ་དེང་སང་ཡང་མཁར་ཤུལ་མཇལ་རྒྱུ་ཡོད།
ཕྱི་ལོ་ ༡༡༧༥ རབ་བྱུང་གསུམ་པའི་ཤིང་ལུག་ལོར། ཤང་གི་གྱ་བ་ཞེས་པའི་འབྲོག་སྡེེ་རུ། ཡབ་ཁྱུང་པོ་ཇོ་ནག་དང་ཡུམ་རིགས་བཟང་ཌཱ་ཀི་བདེ་སྐྱོང་མཚོ་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༢༥༩ རབ་བྱུང་བཞི་པའི་ས་མོ་ལུག་གི་ལོར་དགུང་གྲངས་གྱ་བཞི་ཐོག་གྱ་བ་འབྲོང་ངུར་པའི་གདན་ས་ཝ་ཐང་མདོར་ཞི་བར་གཤེགས།
ཕྱི་ལོ་ ༡༦༢༣ རབ་བྱུང་བཅུ་པའི་ཆུ་ཕོ་ཕག་ལོར། རྒྱལ་བ་གངས་པའི་གདུང་བརྒྱུད་དྲི་མ་མེད་པར། ཡབ་ཚེ་རིང་ཆོས་རྒྱལ་དང་ཡུམ་མཁའ་འགྲོ་མཚན་རྟགས་ཅན་པདྨ་སྐྱིད་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༦༩༧ རབ་བྱུང་བཅུ་གཉིས་པའི་མེ་མོ་གླང་གི་ལོར་གདན་ས་ཆེན་པོར་མྱ་ངན་འདས་པའི་ཚུལ་བསྟན།
ཕྱི་ལོ་ ༡༣༩༢ རབ་བྱུང་བདུན་པའི་ཆུ་སྤྲེལ་ལོར། དཔལ་ལྡན་གྱ་བ་འབྲོང་ངུར་པ་ཆེན་པོའི་གདུང་བརྒྱུད་སོག་འབྲོང་ངུར་བླ་བྲང་དུ། ཡབ་སྐྱོང་བླ་རྒྱལ་མཚན་དང་ཡུམ་ནོར་སྐྱིད་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༤༦༣ རབ་བྱུང་བརྒྱད་པའི་ཆུ་ལུག་ལོར་ཝ་ཐང་དུ་ཞི་བར་གཤེགས་པའི་ཚུལ་བསྟན།
ཕྱི་ལོ་ ༡༥༣༤ རབ་བྱུང་དགུ་པའི་ཤིང་རྟ་ལོར། ལྷོ་བྲག་མར་པ་ལོ་ཙཱའི་གདན་ས་དང་ཉེ་བར། ཡབ་ཕུན་ཚོགས་ཚེ་རིང་དང་ཡུམ་ཉི་མ་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༥༨༦ རབ་བྱུང་བཅུ་པའི་མེ་ཁྱི་ལོར་ངོ་མཚར་བའི་ལྟས་དུ་མ་དང་བཅས་པའི་སྒོ་ནས་ཞི་བར་གཤེགས་པའི་ཚུལ་བསྟན།
ཕྱི་ལོ་ ༡༤༦༤ རབ་བྱུང་བརྒྱད་པའི་ཤིང་སྤྲེལ་ལོར། ནགས་ཤོད་སྦྲུལ་མདའ་རུ། ཡབ་པདྨ་རྡོ་རྗེ་དང་ཡུམ་ཚེ་རིང་སྒྲོལ་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༥༣༢ རབ་བྱུང་དགུ་པའི་ཆུ་འབྲུག་ལོར་འོག་མིན་དཔལ་གྱི་མཚུར་ཕུར་དགོངས་པ་གཞན་དོན་དུ་གཤེགས་པའི་ཚུལ་བསྟན།
ཕྱི་ལོ་ ༡༥༨༧ རབ་བྱུང་བཅུ་པའི་མེ་ཕག་ལོར། སྟོད་ལུང་གཞོང་པ་ལྷ་ཆུ་དང་ཉེ་བར། ཡབ་མིག་དམར་དང་ཡུམ་ཀུན་བཟང་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༦༠༡ རབ་བྱུང་བཅུ་པའི་ལྕགས་མོ་གླང་གི་ལོར་དགུང་གྲངས་བཅོ་ལྔའི་ཐོག་གློ་བུར་དུ་དགོངས་པ་ཞི་བར་གཤེགས།
ཕྱི་ལོ་ ༡༦༠༢ རབ་བྱུང་བཅུ་པའི་ཆུ་ཕོ་སྟག་ལོར། ནགས་སྟོད་གངས་ཆེ་འབྲོག་སྡེར། ཡབ་སྔགས་རིགས་པདྨ་དབང་རྒྱལ་དང་ཡུམ་དམ་ཆོས་སྒྲོལ་མ་གཉིས་ཀྱི་སྲས་སུ་འཁྲུངས། ཕྱི་ལོ་ ༡༦༢༢ རབ་བྱུང་བཅུ་པའི་ཆུ་ཕོ་ཁྱི་ལོར་ཙན་དན་དགོན་དུ་མྱ་ངན་འདས་པའི་ཚུལ་བསྟན།
ཕྱི་ལོ་ ༡༦༩༨ རབ་བྱུང་བཅུ་གཉིས་པའི་ས་ཕོ་སྟག་གི་ལོར། དགེ་རྒྱས་རུ་པར། བདེ་ཆེན་དང་ཡུམ་རིན་ཆེན་སྒྲོལ་མ་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༧༤༢ རབ་བྱུང་བཅུ་གཉིས་པའི་ཆུ་ཕོ་ཁྱི་ལོར་ངོ་མཚར་ལྟས་དུ་མ་བཅས་སྐུ་མྱ་ངན་ལས་འདས་པའི་ཚུལ་བསྟན།
ཕྱི་ལོ་ ༡༢༦༠ རབ་བྱུང་བཞི་པའི་ལྕགས་སྤྲེལ་ལོར། ཤག་རོང་མཐའ་ཁང་དུ། ཡབ་དྲི་མེད་དང་ཡུམ་ཀུན་གསལ་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༣༢༥ རབ་བྱུང་ལྔ་པའི་ཤིང་མོ་གླང་གི་ལོར་ཟུག་རྔུ་གང་ཡང་མེད་པར་ཞི་བར་གཤེགས།
ཕྱི་ལོ་ ༡༣༢༦ རབ་བྱུང་ལྔ་པའི་མེ་སྟག་ལོར། མདའ་རྒྱངས་ཕུ་རུ། ཡབ་ཀུན་བཟང་བདེ་ཆེན་དང་ཡུམ་སྒྲོལ་མའི་རྣམ་འཕྲུལ་དཔལ་མོ་གཉིས་ཀྱི་སྲས་སུ་སྐུ་བལྟམས། ཕྱི་ལོ་ ༡༣༨༩ རབ་བྱུང་བདུན་པའི་ས་སྦྲུལ་ལོར་སྐུ་ཞི་བར་གཤེགས།
ཡུལ་ལ་ཤར་ཁོག་ཏུ་འབོད་སྟབས་ཡུལ་མི་ལ་ཤར་བ་ཞེས་འབོད་སྲོལ་ཡོད། ས་ཁུལ་དེའི་ཤར་དུ་རི་ཤིན་ཏུ་མཐོ་བ་ཤར་དུང་རི་དཀར་པོ་ཞེས་བོན་རིགས་ཀྱི་གནས་རི་བྱིན་ཅན་རི་རྩེ་ཟུར་གསུམ་གནམ་ལ་ཟུག་པ་ལྟ་བུར་དབྱར་དགུན་མེད་པར་གངས་ཀྱིས་བཏུམ་ནས་སྡོད་བཞིན་ཡོད། དེ་བཞིན་བྱང་དུ་ཡང་རི་བོ་བྱང་བྱ་དུར་སྔོན་མོ་ཞེས་གནས་རི་རྩ་ཆེན་དུ་བྱེད་པ་ནགས་ཚལ་སྟུགས་པོས་ཁེངས་པ་ཞིག་ཡོད། རི་དེའི་ལྷོར་བྲག་གཡུང་དྲུང་ཁ་ཞེས་བོན་གྱི་རི་ཁྲོད་ཉམས་དགའ་བ་དང་དགའ་མལ་ཞེས་བོན་གྱི་དགོན་པ་མཛེས་བརྗིད་དང་ལྡན་པ་བཅས་ཡོད།
གཙོ་བོ་རང་རྒྱལ་ཁབ་འདི་ནང་ལུ་ དུས་ཀྱི་འགྱུར་བ་དང་བསྟུན་ཏེ་ མི་འདི་ཚུ་གི་མནོ་བསམ་བཏང་ཐངས་ལས་འབད་རུང་ རིག་རྩལ་ལས་འབད་རུང་ ཉིནམ་གཅིག་བ་ཉིནམ་གཅིག་ ཡར་རྒྱས་གོང་ཕེལ་འགྱོ་མི་ལུ་བརྟེན་ཏེ་ གཟུགས་ཁར་ལུ་གྱོན་ནི་གི་གོ་ལ་འདི་ཚུ་ཡང་ གནས་སྟངས་་དང་བསྟུན་ཏེ་ བསྒྱུར་བ་འགྱོཝ་ཨིན་པས།
ན༽མ་དང་ཟུར་ཚིག་འདི་ཚུ་གོང་གཅིག་གི་འོག་ལུ་བསྡུ་མི་འདི་་་་་འབྲུག་མི་ཡོངས་དཔལ་ལྡན་འབྲུག་པའི་ཆོས་སྲིད་ཀྱི་ཁྲིམས་ལུགས་གཅིག་གི་འོག་ལུ་གནས་པའི་བརྡ་དང་། རྒྱལ་ཁབ་ཀྱི་འབངས་གཞུང་གེ་ར་ཆོས་སྲིད་གཉིས་ཀྱི་བདག་ཉིད་མངའ་བདག་རྒྱལ་པོ་གཅིག་གི་འོག་ལུ་བསྡུ་བའི་བརྡ་ཨིན།
ང་༽ འཇའ་གཅིག་གིས་སྐོར་མི་འདི་་་་་་་་་འབྲུག་མི་ག་ར་གི་རྒྱུད་ལུ་ཚད་མེད་བཞིའི་ལྟ་བ་གཅིག་གིས་ཁྱབ་པའི་བརྡ་ཨིན། མཐུན་ལམ་དམ་ཚིག་གཅིག་གིས་ཁྱབ་པའི་བརྡ་ཨིན།
ཅ༽ ཟུར་ཚིག་དྲུག་ཡོད་མི་འདི་་་་་ ཕ་རོལ་ཏུ་ཕྱིན་པ་དྲུག་ལུ་རྗེས་སུ་འཇུག་པའི་བརྡ་དང་།མི་བོ་གདུང་དྲུག་གི་བུ་བརྒྱུད་དར་ཞིང་རྒྱས་པའི་རྟགས་ཨིན།
འབྲི་གུང་སྐྱ་རའི་གདུང་། སྟག་ལུང་ག་ཟིའི་གདུང་། ས་སྐྱ་འཁོན་གྱི་གདུང་། འོད་གསལ་ལྷའི་གདུང་། ཆོས་རྒྱས་བྱའི་གདུང་། སྡེ་གདོང་གོང་མའི་གདུང་།༽
ཐ༽ རྒྱབ་ལུ་སྡེབ་བྱ་གཉིས་ཡོད་མི་འདི་་་་་ཆོས་དང་སྲིད་ཀྱི་བྱ་བ་ག་་ཅི་རང་ཨིན་རུང་ཉེ་རིང་མེད་པར་ཟུང་དུ་འབྲེལ་བའི་བརྡ་སྟོནམ་ཨིན།
ཁ༽ གོ་ལུ་ལག་རྒྱན་གཉིས་ཡོད་མི་འདི། ཆོས་སྲིད་ཀྱི་བྱ་བ་ག་ར་ཐབས་དང་ཤེས་རབ་ཟུང་འབྲེལ་གྱི་སྒོ་ནས་སྒྲུབ་པའི་བརྡ་ཨིན།
ག༽ གོ་ལ་ཕྱི་ཤབས་དང་ནང་ཤབས་ཡོད་མི་འདི་་་་་་་་་་་ཕྱི་དགྲ་ཐབས་ཀྱིས་བཏུལ་ཤིང་ནང་གཉེན་བྱམས་པས་སྐྱོང་བའི་བརྡ།
ཏ༽ ལག་རྒྱན་སློག་དགོ་མི་འདི་་་་་་ནང་གི་ལྷག་བསམ་དཀརཔོ་ཕྱི་ཁར་ངོམས་པའི་བརྡ་དང་གོ་གནས་ཀྱི་དབྱེ་བ་སྟོནམ་ཨིན།
ད༽ སྐེ་རགས་བཅིངས་མི་འདི་་་་་་་རྒྱལ་ཁབ་ཀྱི་མི་རིགས་ཚུ་དམ་ཚིག་གཅིག་གི་སྒོ་ནས་དམ་པོར་གནས་པའི་བརྡ་ཨིན།
ཉ༽ གོང་སློག་དགོ་མི་འདི་་་་་་་་ཕོའི་དཔའ་རྩལ་ཕྱི་ཁར་ངོམས་པའི་བརྡ་དང་གོ་གནས་ཀྱི་དབྱེ་བ་སྟོནམ་ཨིན།
ཚད་མེད་བཞི་ནི་་་་་་་་་་་་་་་་་བྱམས་པ་ཚད་མེད། སྙིང་རྗེ་ཚད་མེད། དགའ་བ་ཚད་མེད། བཏང་སྙོམས་ཚད་མེད།
ཇ༽ སྒྲོག་ཐག་གཉིས་ཀྱིས་བསྡམས་མི་འདི་་་་་་དམ་ཚིག་དར་གྱི་མདུད་ཕོད་བཟུམ་དམ་པོར་གནས་པའི་བརྡ་ཨིན།
ཕུག་རོན་དེ་བྲག་ཕུག་ཅིག་ཏུ་བྲོས་པ་ལ་དེར་སློབ་དཔོན་ཀླུ་སྒྲུབ་ཀྱིས་སྒྲུབ་པ་བྱེད་པ་དང་མཇལ་སྐྱེས་ཞུས་ཏེ་ཕྲེང་བའི་མདོ་འཛིན་ལ་སྤྲུལ་ནས་བསྡད། ཁོ་ཚོ་རྔོན་པ་བདུན་དུ་སྦྲུལ་ནས་བྲག་ཕུག་དེར་སླེབས་ཤིང་སློབ་དཔོན་ལ་ཕུག་རོན་གར་ཡོད་དྲིས་ཀྱང་སློབ་དཔོན་གྱིས་ཅི་ཡང་མ་གསུངས་པ་ལ་འབུ་སྲིན་བདུན་དུ་སྦྲུལ་ཏེ་སློབ་དཔོན་གྱི་སྐུ་ལུས་ལ་འཚེ་བར་བརྩམས་པ་ན། དོན་གྲུབ་ཀྱིས་སློབ་དཔོན་གྱི་སྐུ་ལུས་ལ་ཞབས་འདྲེན་ཞུ་མི་རུང་སྙམ་སྟེ་མྱུར་དུ་ཁྱིམ་བྱ་ཞིག་ཏུ་སྤྲུལ་ནས་འབུ་བདུན་ག་བསད་པས་མི་རོ་བདུན་དུ་གྱུར།
དེར་ཕུ་ནུ་གཉིས་མཚན་འགྲོས་ཀྱིས་ཡུལ་ལ་སླེབས་པ་དང་དོན་གྲུབ་རྟ་མཆོག་ཅིག་ཏུ་སྤྲུལ་ཏེ་གསལ་བྱེད་ཀྱིས་ཁྲིད་ནས་འཚོང་དུ་ཕྱིན། དེའི་ཚེ་སྒྱུ་མ་མཁན་སྤུན་བདུན་གྱིས་གསལ་བྱེད་སྤུན་གཉིས་བྲོས་པས་ཁོ་ཚོས་སྒྱུ་མ་སྤྲུལ་སྟངས་ཤེས་ཡོད་པར་ངེས་ཟེར་ནས་ཚོང་དཔོན་བདུན་དུ་སྤྲུལ་ཏེ་གསལ་བྱེད་སྤུན་གཉིས་ཀྱི་སྒོ་རྩར་སླེབས། གསལ་བྱེད་ཀྱིས་སྒྱུ་མ་མཁན་ཡིན་པ་མ་ཤེས་པར་ཁོ་ཚོར་སྣེ་ལེན་བྱས་ཤིང་ཁོ་ཚོར་རྟ་མཆོག་དེ་བཙོངས།
སྒྱུ་མ་མཁན་རྣམས་ཀྱིས་རྟ་མཆོག་དེ་དོན་གྲུབ་ཡིན་པ་ཤེས་པར་དགའ་ཚོར་ཆེན་པོས་ཁྲིད་དེ་འགྲོ་བའི་སྐབས་ཤིག་ན། གློ་བུར་དུ་རྟ་མཆོག་དེ་འབྲོ་སྐབས་ཤིག་བྱུང་ནས་བྲོས་ཕྱིན་པ་ལ་ཁོ་ཚོས་རྗེས་དེད་ནས་ཟིན་ལ་ཁད་པའི་སྐབས་ཆུ་བོ་ཞིག་དང་འཕྲད་དེ་རྟ་མཆོག་ཉ་ལ་སྤྲུལ་ནས་བྲོས། ཁོ་ཚོ་སྲམ་བདུན་དུ་སྤྲུལ་ནས་ཟིན་ལ་ཁད་པའི་སྐབས་ཉ་དེ་ཕུག་རོན་ཞིག་ཏུ་སྤྲུལ་ཏེ་བྲོས་པ་ལ་ཁོ་ཚོ་ཁྲ་བདུན་དུ་སྦྲུལ་ཏེ་རྗེས་དེད།
གསལ་བྱེད་སྒྱུ་མ་མཁན་སྤུན་བདུན་གྱི་སར་སྒྱུ་མ་སློབ་ཏུ་ཕྱིན། དེར་ལོ་གསུམ་འགྱངས་ཀྱང་ཁོ་ཚོར་གཡོག་ལས་བྱེད་པ་མ་གཏོགས་སྒྱུ་མ་སྤྲུལ་བའི་མན་ངག་ཅུང་ཟད་ཀྱང་མ་བསླབས་པས་ནམ་ཞིག་ནུ་བོ་དོན་གྲུབ་ཀྱིས་རྒྱགས་བྲོ་བསྐྱལ་འོང་བའི་སྐབས་དང་བསྟུན་མཚན་མོར་སྒྱུ་མ་སྤུན་བདུན་གྱིས་སྒྱུ་སྦྱངས་སར་འཇབ་ཉན་བྱེད་དུ་ཕྱིན། དོན་གྲུབ་ཀྱིས་སྒྱུ་མ་སྤྲུལ་ཚུལ་ལ་ལྐོག་ལྟ་བྱས་པས་སྒྱུ་མའི་མན་ངག་ཤེས།
འདིར་རོ་སྒྲུང་གི་གཏམ་རྒྱུད་ལ་བརྗོད་བྱ་རྗོད་བྱེད་གཉིས་ཆར་འབྲི་སྣོན་བྱས་པ་མཐོང་ཐུབ་ཀྱང་། སྒྲུང་ཕལ་མོ་ཆེའི་ནང་དུ་བོད་མིའི་བསམ་སྟངས་དང་སྤྱོད་ཚུལ་སོགས་གསལ་བར་བསྟན་པས་བོད་རིགས་རང་ཉིད་ཀྱི་རྩོམ་རིག་ཅིག་ཏུ་གྲུབ་ཡོད། འདིའི་བརྗོད་བྱ་ནི་སྔོན་ས་ཆ་ཞིག་ན་སྒྱུ་མ་མཁན་སྤུན་བདུན་ཡོད་པ་ལ། དེ་དང་མི་རིང་བའི་ས་ན་གསལ་བྱེད་དང་དོན་གྲུབ་ཅེས་པའི་ཕུ་ནུ་གཉིས་ཡོད།
སྒྲུང་གཏམ་འཚོ་བའི་མེ་ལོང་།《མི་རོ་རྩེ་སྒྲུང་།》ངམ་《མི་རོ་གསེར་སྒྲུང་།》ཞེས་པའི་གླེང་གཞི་འདུས་པས་ལེ་ཚན་ཉེར་ལྔའི་བདག་ཉིད་ཅན་འདི་ནི་སློབ་དཔོན་ཀླུ་སྒྲུབ་ཀྱིས་མཛད་པའི་རོ་ལངས་གསེར་འགྱུར་གྱི་ཆོས་སྒྲུང་ཉེར་གཅིག་པར་དཔེར་བལྟས་ཏེ། བོད་རང་གི་གཏམ་རྒྱུད་མང་པོ་བསྣན་ཏེ་གྲུབ་པ་ཞིག་རེད།
སློབ་དཔོན་ཐུགས་འགྱོད་ཆེར་སྐྱེས་པ་དོན་གྲུབ་ཀྱིས་ཅི་གསུངས་བཀའ་བཞིན་སྒྲུབ་པར་ཞུས། སློབ་དཔོན་གྱིས་འོ་ན་སྡིག་སྒྲིབ་སྦྱོང་བ་ལ་དུར་ཁྲོད་བསིལ་བའི་ཚལ་དུ་རོ་དངོས་གྲུབ་ཅན་བྱ་བ་ཞིག་ཡོད་པ་དེ་ལོན་ན་དགོས་འདོད་ཐམས་ཅད་ཡོངས་སུ་འགྲུབ་ཐུབ་པ་དེ་ལེན་དུ་མངགས།
ཁོའི་མིང་ལ་བདེ་སྤྱོད་བཟང་པོར་བཏགས། ཁོ་ལ་སྟ་རེ་ཟླ་བ་དཀར་པོ། རྐྱང་པ་སྟོང་ཤོང་ཁྲ་མོ། ཐག་པ་རྒྱ་ཁྲེས་ཁྲ་པོ། མར་ཟན་ཟོས་པས་འཛད་མེད་རྣམས་གནང་ནས་རོ་ལེན་དུ་བཏང་བ་ཡིན་ལ། དེའི་རྗེས་ཀྱི་དམངས་སྒྲུང་ཉེར་བཞི་ནི་རོ་དངོས་གྲུབ་ཅན་གྱིས་བཤད་པ་ཡིན་ནོ།
མདའ་འཕེན་གྱི་ཁུངས་ནི་བསྐལ་བ་ཡ་ཐོག་གི་རྡོ་ཆས་སྤྱོད་པའི་དུས་སྐབས་ཀྱི་སྤྱི་ཚོགས་སུ་རི་དྭགས་རྔོན་པའི་ལག་ཆ་ཡིན་ཞིང་། རྗེས་སུ་རིམ་བཞིན་ལུས་རྩལ་བྱ་འགུལ་ཞིག་ཏུ་གྱུར་བ་རེད། ཆབ་མདོ་ཁ་རུབ་དང་ལྷ་སའི་ཆུ་གོང་གི་གནའ་ཤུལ་ཀྱི་ཁྲོད་དུ་ཡང་འཇོར་དང་སྟ་རེ། གཤོལ། མདའ་རྩེ། སྐྲ་གཟེར། མདུང་རྩེ་སོགས་བསྐལ་བ་ཡ་ཐོག་གི་ཐོན་སྐྱེད་འཚོ་བའི་ལག་ཆ་མང་པོ་ཞིག་རྙེད་པ་ལས་ཀྱང་གསལ་པོར་རྟོགས་ཐུབ།
བྱུང་བའི་དུས་ཀྱི་སྟེང་ནས་བོད་ཀྱི་ལོ་རྒྱུས་དེབ་ཐེར་ཀྱི་དབང་དུ་བྱས་ན། མདའ་གཞུ་ནི་མངའ་མཛད་དྲུག་གམ་བཅུའི་དུས་སུ་བྱུང་བར་བཞེད་པ་གཅིག་མཐུན་དུ་བྱུང་བ་དང་། མངའ་མཛད་གང་གི་སྐབས་དངོས་སུ་བྱུང་བར་ལྟ་ཚུལ་གཉིས་བྱུང་ཡོད།
བོད་ཀྱི་རིག་གནས་ཀྱི་བང་མཛོད་ཁྲོད་དུ་མདའ་གཞུས་ཐོག་མཐའ་བར་གསུམ་དུ་གོ་གནས་གལ་ཆེན་ཞིག་ཟིན་ཡོད། མདའ་གཞུ་ནི་གནའ་དེང་གི་དུས་སྐབས་གང་ཞིག་ཡིན་ཀྱང་བོད་མི་དང་བྲལ་ཐབས་མེད་པ་ལྟ་བུ་ཞིག་ཏུ་གྱུར་འདུག
སིའི་གོ་ལའི་ཐོག་གི་ལྕགས་རིགས་རྩ་ཆེན་ནི་རྒྱུན་དུ་ས་འོག་ཏུ་ཡོད། འོན་ཀྱང་སྒྱུ་སྐར་ཆུང་
བ་ནི་ཕྱི་ངོས་སུ་ལྕགས་རིགས་རྩ་ཆེན་མང་པོ་ཡོད། དཔེར་ན། གསེར་དང་ཕེལ་གསེར། ཡིན་ཡང་གཏེར་ཁ་
ཉར་ཚགས་བྱེད་པ་ཕུད། གཞན་སྒྱུ་སྐར་འདི་ཚོའང་ཚན་རིག་ཞིབ་འཇུག་གི་གདོང་ལེན་དཔུང་སྡེ་བྱས་ན་
ཉི་མར་འཁོར་སྐྱོད་བྱེད་ཀྱི་ཡོད།མ་གཞི་རྒྱུ་སྐར་ཆུང་ངུ་དག་ནི་རྒྱུ་སྐར་ཆུང་ངུའི་ཡོང་ཁུངས་གཙོ་བོ་ཡིན་ཡང་། ཉི་མའི་ཁྱིམ་རྒྱུད་ཀྱི་དབུས་ནས་རྒྱུ་སྐར་ཆུང་ངུ་ལ་རིགས་མི་འདྲ་བ་ཁག་གསུམ་ཙམ་ཡོད་པ་རྟོགས་ཤིང་། དེ་